Die Forum vir Demokrasie (Nederlands: Forum voor Democratie, FVD) is 'n Nederlandse radikaal-regse, populistiese politieke party wat deur Thierry Baudet gelei word. Die FVD is in 2015 gestig deur Thierry Baudet as konserwatiewe dinktenk en het 'n aktiewe rol gespeel tydens die volksraadpleging oor die venootskapooreenkoms tussen die Europese Unie en die Oekraïne. In 2016 het die FVD 'n politieke party geword. By die verkiesing van die Tweede Kamer in 2017 het dit twee setels verower. Aanvanklik was die FVD as 'n gematigde alternatief vir Geert Wilders se Party vir die Vryheid beskou. Tydens die provinsiale verkiesings in 2019 het die FVD die grootste party geword, wat in twaalf setels in die Eerste Kamer behaal. Sedertdien het die party geradikaliseer en het die party en sy leier Thierry Baudet gereeld baie kritiek gekry weens rassistiese, antisemitiese en homofobiese opmerkings. Dit het tot verskeie afsplitsings gelei: GO (Groep Otten) in 2019, JA21 in 2020, BvNL in 2021. Tydens die verkiesingsveldtog van 2021 het die FVD die party voorgehou as 'n koronaskeptiese party. Die party het agt setels in die verkiesing in 2021 gewen, waarvan tans slegs vyf oor is.